   ڪراچي (ويب ڊيسڪ) مشهور ڳائڻي علي ظفر هڪ ويڊيو ۾ پنهنجي زندگي بابت اهم انڪشاف ڪري ڇڏيا. جاري ڪيل ويڊيو ۾ علي ظفر موسيقي جي دنيا ۾ قدم رکڻ جي حوالي سان ٻڌائيندي چيو ته مون پنهنجي پيءُ کي چيو ته ڳائڻ چاهيان ٿو، سي ايس پي آفيسر بڻجڻ سان ڇا ٿيندو؟ ته منهنجي پيءُ چيو جڏهن تون سي ايس پي آفيسر بڻجندين ته تنهنجي اڳيان پويان گاڏيون هونديون، ماڻهو توکي سلام ڪندا، جنهن تي مون چيو ته آئون چاهيان ٿو ماڻهو مونکي منهنجي پوسٽ جي ڪري نه پر منهنجي ڪم جي ڪري مون کي سلام ڪن. هن چيو ننڍپڻ کان منهنجو خواب هو ته آئون اسٽيج تي وڃي ڳايان ۽ اتي موجود هزارين ماڻهو مون سان گڏجي ڳائين، مون دنيا ۾ ڪيتريون ئي شيون ڏٺيون ۽ سکڻ لاءِ به گهڻو ڪجهه مليو، هاڻي رڳو آئون توهان کي ايترو ٻڌائي سگهان ٿو ته توهان مان هر هڪ انسان خاص آهي، توهان عام ماڻهو ناهيو، بس رڳو توهان کي پنهنجي اندر ڏسڻو آهي.